Pinseferien starter ud med en flot dag af solrig karakter. Fredag morgen ligger der få skyer over landet, som kan skygge for morgensolen. Temperaturerne er startet ud mellem fem og ti grader. Det kan derfor være rart med en trøje på cykelturen i morgentimerne. Her når temperaturen op til 18 grader Solen vil dog i løbet af dagen være med til at give klart vejr, hvor temperaturen kan nå op til 18 grader. Køligst vil det være mod de vestvendte kyster, da en hård vind fra nordvest blæser køligere luft ind mod land. Længere ind mod landet aftager vinden til en frisk vind, samtidig med at temperaturen stiger mod øst. UV-indekset ligger mellem fem og seks i eftermiddag. I aftentimerne vil temperaturne falde igen, mens himlen fortsat vil byde på klart vejr. I dag fredag går solen ned fra klokken 21.19 på Bornholm til klokken 21.50 længst mod vest.

Referat:
Fredag kan der blive op til 18 grader, men en hård vind rammer især kystområderne.